Zagreb
Zagreb on Horvaatia pealinn ja riigi suurim linn. Ühtlasi on Zagreb Horvaatia kultuuri-, teadus-, majandus- ja halduskeskus. Linnas asuvad Horvaatia valitsus, administratiivasutused ja ministeeriumid. Zagrebi linnavalitsuse andmeil elas linnas 2006. aastal 804 900 inimest (koos eeslinnadega 1,2 miljonit). Zagreb asub Medvednica mäe lõunanõlval ja Sava jõe kahel kaldal umbes 122 meetri kõrgusel merepinnast.